ig ha au scho mini 1. schueuwuche hinger mi brocht. es het seeehr vüu schwizer ir schueu. (by the way...z'auckland säubr hets sooo vüu asiate. ish würk unvorstöubar:)) die meischte schwizer si jetz aui mit mir letsht wuche a cho. i mire klass hets jetzt ca. 6 schwizer, 2 vo korea, 1 vo taiwan und 1 vo brasilie. i  angerne klasse hets hingäge nur schwizer. mir probiere zwar nume änglish mitnandr z'rede, abr wenn de haut mau es wort ni weish, wächslet me haut scho sehr schnäu mau is mundart. d'schueu suscht isch würk zimlech guet. si biete au vüu sache näb dr schueu a, z.b. heimer letscht friti e big pub tour gmacht. (me vrzöut, dass dene die beschte pubtours sige, wenn am meischte schwizer do si;)) si hei üs würk es paar mega kuuli pubs/bars zeigt. me sött jedoch immr dr pass drbi ha, wenn me ines pub geit. ID odr  fahruswis akzeptiere si leider meischtens ni. nach de 8ti muesch scho bim igang dr pass zeige.  morn gangi nach dr schueu ane strand ar westcoast. dr strand bestoht dört us schwarzem sand. am donschdi gangi de s'erscht mau au no ufe skytower. isch eifach sone höche turm, wome nähr über fash ganz auckland cha luege. ig hoffe, dass s'wätter de e chli guet isch.    das mitem wätter isch au chli speziell. momentan hesch würk aues a eim tag. de ischs schönschte wätter u es paar minuter spöter rägnets  in ströme u de isch 10 minute spöter widr suupr wätter. momentan luftets zum döu au zimlech starch. das wucheändi isch sehr schlimm gsi, wüu e sturm vo australie übere cho isch.    es git no zimlech vüu sache wo ni glich si wie ir schwiz. hami zerscht mau müesse dra gwöhne, dass d'hüser meischtens odr besser praktisch nie gheizt si u au ni würk super isoliert. ig ha zum glück mis eigete heizöfeli im zimmer, suscht würdi glaubs verfrüre. momentan ischs leidr no ni so warm do. isch immr zwüsche 15  u 20 grad, wobi ebe eifach e chaute luft goht.  mis hostmami isch zudäm e mikrowäue-fan! am 1. schueutag hani gseit, dassi eifach nur es stück brot wot mitnäh. si het ihres toasbrot ir gfrüri. de het sis usegnoh u normalerwis duets sis scho i toaster. abr dene het sis toast ufene täuer do u fürnes paar sekunde ab it mikrowäue! das het si au scho mit so chline brötli gmacht. usse si si zwar mega früsch u warm, abr ine sisi no haub gfrore. suscht chani mi jedoch eigentlech ni beklage. si chocht würk  guet, wobis letscht wuche mind. 3 mau grüeni bohne gäh het. s'würze isch au ni würk ihres ding, ömu wenns um gmües goht. am mittag issi immer ir schueu bzw. göimer it uni, wo grad bi mire schueu isch. dört hets wäutz vüu so ässstäng. ig isse fash jede tag sushi. es isch zimlech büuiger aus ir schwiz u au seehr vüu besser. es het au vüu so chinese-food und indian etc.    das isch öppe das, woni aues scho i mire erschte wuche mitbecho ha odr erläbt ha. ig hoffe, dass öich ir schwiz aune guet geit.  bi jetz immr flissig am fötteli mache u duese äntwäder uf facebook ufelade odr dir chöit se do go aluege:  http://www.schmidis.net/nzlphotogallery.html    e liebe gruess vom angere ändi vor wäut  patrizia